**НАЦИОНАЛНА ЗДРАВНООСИГУРИТЕЛНА КАСА**

***София 1407, ул. “Кричим” 1***

**РАЙОННА ЗДРАВНООСИГУРИТЕЛНА КАСА - СЛИВЕН**

***Сливен 8800, ул. “Цар Самуил” 1 (НТС) тел.: 044/615201,* e-mail:** [**sliven@nhif.bg**](mailto:sliven@nhif.bg)

**ПОКАНА**

**Във връзка с обнародване в Държавен вестник, бр. 109 от 28.12.2024 г. (**извънреден брой**) на „ Условия и ред за сключване на договори за отпускане и заплащане на лекарствени продукти по чл.262, ал.6, т.1 от ЗЛПХМ, на медицински изделия и на диетични храни за специални медицински цели, заплащани напълно или частично от НЗОК“ (Условия и ред) поканваме притежателите на разрешение за търговия на дребно с лекарствени продукти, с разкрити на територията на РЗОК – Сливен аптеки да участват в процедура по договаряне за сключване на индивидуални договори.**

1. На основание чл. 10 от Условия и ред за сключване на договори за отпускане и заплащане на лекарствени продукти по чл.262, ал.6, т.1 от ЗЛПХМ, на медицински изделия и на диетични храни за специални медицински цели, заплащани напълно или частично от НЗОК, притежателите на разрешение за търговия на дребно с лекарствени продукти, с разкрити на територията на РЗОК – Сливен **аптеките желаещи да сключат договор** следва да представят:

**1.1. Необходими документи за сключване на договор:**

- Заявление за сключване на договор (приложение № 1);

- Декларация по образец (приложение № 2);

- Лични данни на персонала, работещ в аптеката (приложение № 4);

- Декларация по чл. 6, т. 6 (приложение № 5).

**1.2. Място и срок за подаване на документи:**

РЗОК приема заявления за сключване на договори до 15.01.2025 г., като договорите са със следния срок на действие:

- За срок от 01.01.2025 г. до 31.03.2025 г. - за търговците на дребно, които са имали сключен договор преди 01.01.2025 г.

- За срок от датата на подписване на договора до 31.03.2025 г. за търговците на дребно, които не са имали сключен договор преди 01.01.2025 г., както и за тези търговци на дребно, които са получили разрешение за търговия на дребно след 01.01.2025 г.

Сключените преди влизане в сила на настоящите Условия и ред договори с търговците на дребно се прекратяват, считано от 16.01.2025 г., ако търговецът не е подал заявление за сключване на договор по предвидения в настоящите Условия ред. При неподписване на договор в срок до 15.01.2025 г. се сключва срочен договор за периода от 01.01.2025 г. до 15.01.2025 г. включително, след което договорът се счита за прекратен.

**Попълнените и подписани от кандидатите документи могат да бъдат подавани в деловодството на РЗОК - Сливен на адрес: гр. Сливен 8800, ул. „ Самуил“ №1, по електронна поща, подписани с квалифициран електронен подпис, чрез доставчик на универсална пощенска услуга или чрез Система за сигурно електронно връчване (ССЕВ).**

Образци на приложения от № 1 до № 6 включително са публикувани на интернет страницата на НЗОК, в линк „Лекарства и аптеки“, подлинк „За търговци на дребно с лекарства (ТД)- аптеки“.

Образец от комплекта документи може да бъде получен и от РЗОК – Сливен..

**1.3. Срок за разглеждане на документите и сключване на договори**

Разглеждането на документите и сключване на договор с РЗОК се извършва в 14 - дневен срок от подаването им.

При отказ от страна на директора на РЗОК за сключване на договор, ако търговецът на дребно е имал сключен договор преди 01.01.2025 г., се сключва срочен договор от 01.01.2025 г. до датата на издаване на отказа.

**1.4 Длъжностни лица за контакти в РЗОК-Сливен**

Нина Павлова Колева тел. 044/615213 – контрольор

Мариана Велчева Стоянова тел. 044/615227 – контрольор

М. Динева тел. 044/615226 - гл. юрисконсулт

Хр. Денчева тел. 044/615204 - гл. юрисконсулт